Číslo zmluvy Objednávateľa:

**ZMLUVA O DIELO**

**„ENERGETICKÝ AUDIT“**

uzatvorená podľa § 536 a nas. zákona č. 513/1991 Zb. Obchodný zákonník v úplnom znení (ďalej len „zmluva“)

# Čl. I. Zmluvné strany

1. **Objednávateľ :**

**Banskobystrický samosprávny kraj**

Námestie SNP 23

974 01 Banská Bystrica

Zastúpený: Ing. Ján Lunter, predseda

IČO: 37 828 100

DIČ: 2021627333

IBAN: SK92 8180 0000 0070 0038 9679

Osoba oprávnená konať v realizačných veciach: Ing. Juraj Šipula – odborný referent - energetik

Kontaktný telefón : +421 48 432 55 58, +421 940 624 551,

e-mail: juraj.sipula@bbsk.sk .

(ďalej len „objednávateľ“)

a

1. **Zhotoviteľ:**

**...........................**

......................

....................

Zastúpený:

IČO:

DIČ:

IČ DPH:

Zapísaný v :

Bankové spojenie:

IBAN:

Osoba oprávnená konať v realizačných veciach:

Kontaktný telefón : , e-mail:

(ďalej len „zhotoviteľ“)

(ďalej spolu aj len „zmluvné strany“)

# Čl. II. Preambula

1. Zhotoviteľ je úspešným uchádzačom vo verejnom obstarávaní s názvom „Vypracovanie energetického auditu“, vyhlásenom vo Vestníku verejného obstarávania č. ............../2020 dňa ................ pod značkou oznámenia ................ a v Úradnom Vestníku EÚ pod č. oznámenia ...................postupom verejnej súťaže podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „verejné obstarávanie“), pričom vyhlasovateľom verejného obstarávania bol objednávateľ.

# Čl. III. Predmet zmluvy a termín vykonania diela

1. Predmetom zmluvy je zo strany zhotoviteľa vypracovanie **účelového** energetického auditu **za účelom identifikácie a návrhu opatrení energetickej efektívnosti realizovateľných formou garantovanej energetickej služby** a predloženie správy z energetického auditu vybraných objektov Banskobystrického samosprávneho kraja s názvom „Energetický audit 52 budov Banskobystrického samosprávneho kraja”, najmä v zmysle zákona č. 321/2014 Z. z. o energetickej efektívnosti v znení neskorších predpisov, v zmysle vyhlášky č. 179/2015 Z. z. o energetickom audite, v zmysle zákona č. 555/2005 Z. z. o energetickej hospodárnosti budov v znení neskorších predpisov, s dôrazom na prílohu č. 6 Smernice EP a Rady č. 2012/27/EÚ o energetickej efektívnosti použiteľného ako relevantný **podklad na poskytnutie nenávratného finančného príspevku zo štrukturálnych fondov Európskej únie v rámci Výzvy zameranej na Rozvoj energetických služieb na regionálnej a miestnej úrovni – OPKZP-PO4-SC441-2019-53** (ďalej len „vykonanie diela“) a zo strany objednávateľa zaplatenie ceny za vykonanie tohto diela. Každé navrhované opatrenie musí obsahovať vyjadrenie k jeho realizovateľnosti formou GES. Návrh opatrenia uskutočniteľného prostredníctvom GES, musí zároveň obsahovať aj vyjadrenie k jeho realizovateľnosti bez započítania do verejného dlhu podľa usmernenia Európskeho štatistického úradu (Eurostat Guidance Note: The Recording of Energy Performance Contracts in Government Accounts: <http://ec.europa.eu/eurostat/documents/> 1015035/7959867/Eurostat-Guidance-Note-Recording-Energy-Perform-Contracts-Gov-Accounts.pdf/) a podľa používateľskej príručky (A Guide to the Statistical Treatment of Energy Performance Contracts: <http://ec.europa.eu/eurostat/documents/> 1015035/8885635/guide\_to\_statistical\_treatment\_of\_epcs\_en.pdf/f74b474b-8778-41a9-9978-8f4fe8548ab1).

Energetický audit musí byť vypracovaný minimálne v rozsahu prílohy č. 6 Smernice EP a Rady č. 2012/27/EÚ o energetickej efektívnosti. Na vypracovanie správy z energetického auditu v štátnom jazyku sa primerane použije vyhláška Ministerstva hospodárstva SR č. 179/2015 Z. z. o energetickom audite. Pre opatrenia energetickej efektívnosti vhodné pre GES musí správa z energetického auditu obsahovať podklady, potrebné na vypracovanie posudku minimálne v rozsahu kapitoly 2.2 odseku 1 písm. b) bodu i. až x. dokumentu „Postup pri príprave a realizácii garantovaných energetických služieb vo verejnej správe“, ktorý je zverejnený na webovom sídle Ministerstva hospodárstva SR <https://www.mhsr.sk/energetika/garantovana-energeticka-sluzba-pre-verejny-sektor>.

1. Účinnosť tejto zmluvy je podmienená uzatvorením zmluvy týkajúcej sa poskytnutia nenávratných finančných prostriedkov na financovanie zo štrukturálnych fondov Európskej únie v rámci Výzvy zameranej na Rozvoj energetických služieb na regionálnej a miestnej úrovni – OPKZP-PO4-SC441-2019-53 (ďalej aj len „zmluva o NFP“), ktorá zabezpečuje financovanie záväzku objednávateľa v tejto zmluve. V prípade, ak dotknutá zmluva o NFP nebude uzatvorená, nemôže dôjsť k účinnosti tejto zmluvy.
2. Zhotoviteľ je povinný vykonať dielo v lehote do **12** mesiacov od účinnosti tejto zmluvy. O účinnosti zmluvy bude zhotoviteľ zo strany objednávateľa upovedomený bezodkladne emailom.
3. Zhotoviteľ je povinný predložiť pracovnú verziu správy z energetického auditu pre objekty por. č. 17. až 20. z prílohy č. 2 k Zmluve - Zoznam vybraných objektov objednávateľa v lehote do 3 mesiacov od účinnosti tejto zmluvy za účelom odsúhlasenia postupov pri jeho vypracovaní, jeho formy a obsahu.

# Čl. IV. Miesto vykonania diela

1. Miestom vykonania diela predstavujú pri jeho vykonávaní vybrané objekty objednávateľa podľa prílohy č.2 tejto zmluvy a pri jeho odovzdávaní je miestom vykonania a odovzdania diela Úrad Banskobystrického samosprávneho kraja so sídlom v Banskej Bystrici, oddelenie správy majetku (Nám. SNP 23, Banská Bystrica).

# Čl. V. Cena za dielo a platobné podmienky

1. Cena za vykonanie diela je stanovená dohodou zmluvných strán v zmysle Zákona č. 18/1996 Z. z. o cenách v znení neskorších predpisov a činí:

............... € cena bez DPH

............... € DPH

.................. € cena s DPH,

pričom je záväzná a konečná (ďalej aj len „cena“).

1. Zhotoviteľ vystaví faktúru po vykonaní diela a po podpísaní preberacieho protokolu (príloha č. 1) o odovzdaní a prevzatí diela poverenými zástupcami zmluvných strán.
2. Zhotoviteľ sa zaväzuje vystaviť faktúru – daňový doklad najneskôr do 30 dní od podpísania preberacieho protokolu. Úhrada faktúr bude realizovaná formou bezhotovostného platobného styku. Lehota splatnosti faktúry je 60 dní od jej doručenia objednávateľovi.
3. Za deň realizovania úhrady sa považuje deň pripísania finančných prostriedkov na bankový účet Zhotoviteľa uvedený v záhlaví tejto Zmluvy.
4. Faktúra bude doručená v dvoch vyhotoveniach. Faktúra musí obsahovať všetky náležitosti daňového dokladu v zmysle platných predpisov. Objednávateľ je oprávnený vrátiť faktúru zhotoviteľovi na prepracovanie, ak faktúra nebude vystavená v súlade s ustanoveniami príslušných právnych predpisov. Vrátením faktúry nastáva prerušenie plynutia jej lehoty splatnosti a nová lehota splatnosti začne plynúť až dňom doručenia novej opravenej faktúry.
5. V prípade, ak objednávateľ zistí po vykonaní diela akúkoľvek vadu diela, t. j. nevyhotovenie diela podľa podmienok tejto zmluvy, túto skutočnosť je povinný zapísať do preberacieho protokolu, prípadne bezodkladne po takom zistení to oznámiť zhotoviteľovi písomne alebo emailom, súčasne je oprávnený požadovať od zhotoviteľa bezplatnú bezodkladnú opravu diela, jeho doplnenie, resp. iné splnenie záväzku podľa zmluvy a nie je povinný do vykonania tejto opravy, resp. doplnenia, predmetnú faktúru uhradiť, splatnosť faktúry v takomto prípade je prerušená. V prípade ak ani na základe písomnej výzvy k takejto náprave nedôjde, nie je oprávnený objednávateľ faktúru uhradiť a v prípade, ak ku takejto skutočnosti dôjde po úhrade predmetnej faktúry, je objednávateľ oprávnený požadovať vrátenie časti, alebo aj celej vyplatenej ceny od zhotoviteľa, v závislosti od závažnosti vady diela, na základe výzvy doručenej zhotoviteľovi, v ktorej vyčísli požadovanú sumu uhradenú objednávateľom neoprávnene a určí lehotu na jej zaplatenie.

# Čl. VI. Vykonanie diela

1. Dielo sa považuje za vykonané jeho riadnym ukončením a odovzdaním.
2. Zhotoviteľ sa zaväzuje odovzdať dielo v písomnej podobe v rozsahu aspoň v 3 vyhotoveniach a v elektronickej podobe na USB, DVD resp. CD v sídle objednávateľa.
3. O odovzdaní diela bude spísaný preberací protokol o odovzdaní a prevzatí diela podľa prílohy č. 1 zmluvy, ktorý podpíšu obidve zmluvné strany.

# Čl. VII. Práva a povinnosti zmluvných strán

1. Objednávateľ:
2. riadne uskutočnené dielo prevezme a zaplatí zaň dohodnutú cenu,
3. umožní zhotoviteľovi obhliadku, kontrolné meranie, termovíznu diagnostiku
4. poskytne na svoje náklady a bezplatne zhotoviteľovi všetky vstupné informácie a technické podklady spojené s vykonaním diela.
5. Zhotoviteľ:
6. je povinný vykonať dielo v obvyklej kvalite, pričom dielo musí obsahovať všetky náležitosti požadované právnymi predpismi,
7. je povinný vykonať minimálne nasledovné činnosti:

* analýza súčasného stavu spotreby energie (popis východiskového stavu) na základe faktúr za dodávku energií, dostupnej projektovej dokumentácie, obhliadke na mieste, vlastného kontrolného merania, termovíznej diagnostiky, fotodokumentácie, použitých národných technických predpisov (noriem) a iných podkladov,
* posúdenie spotreby energie súčasných technických systémov budov,
* identifikácia potenciálnych miest plytvania energiami,
* energetické hodnotenie obvodového plášťa hodnotených budov (výpočet tepelných strát),
* zhodnotenie tepelnotechnických vlastností stavebných konštrukcií,
* návrh úsporných opatrení na zvýšenie energetickej efektívnosti prevádzky budov,
* návrh opatrení pre zvýšenie energetickej efektívnosti pri osvetlení, vetraní, chladení, vykurovaní a príprave teplej vody,
* ekonomické hodnotenie navrhovaných opatrení (výpočet očakávaných nákladov na realizáciu opatrení, výpočet úspor z realizácie opatrení, výpočet doby návratnosti investícií na realizáciu opatrení),
* predbežné zaradenie hodnotených budov do energetických tried, podľa miest spotreby energie a vyhodnotenie globálneho ukazovateľa — potreba primárnej energie pre hodnotenú budovu v zmysle vyhlášky Ministerstva dopravy a výstavby Slovenskej republiky č. 364/2012 Z. z.,
* environmentálne hodnotenie navrhovaných opatrení,
* záverečné hodnotenie a odporúčanie audítora,
* správa z energetického auditu, súhrnný informačný list a údaje do monitorovacieho systému.

1. vyhotoví správu z energetického auditu za každý dotknutý objekt v rozsahu minimálne:

* identifikačné údaje o vlastníkovi a správcovi objektu - právna forma, adresa, údaje o štatutárnom orgáne, identifikačné číslo (ak bolo pridelené), kontaktné údaje (telefón, elektronická adresa), a o spracovateľovi energetického auditu,
* predmet energetického auditu - účel spracovania energetického auditu, identifikácia predmetu energetického auditu (názov budovy, ulica, opisné/súpisné číslo, obec, okres), informácia o použitých podkladových materiáloch (napr.: faktúry za dodávku energie, dostupná projektová dokumentácia, obhliadka na mieste, vlastné kontrolné merania, termovízna diagnostika, fotodokumentácia, použité národné technické predpisy (normy) a iné),
* opis súčasného stavu - na základe diagnostiky fyzického stavu budovy vykonanej energetickým audítorom, a to stavebných konštrukcií a technických zariadení budovy, podľa možnosti objektivizovanej meraním, sa uvedie: a) charakteristika budovy (kategória budovy, opis budovy a jej stavebných konštrukcií, geometrické parametre, celková podlahová plocha, faktor tvaru, režim prevádzky a iné), b) opis technických zariadení v budove (technické systémy vykurovania, prípravy teplej vody, vetrania, chladenia, osvetlenia), identifikácia nedostatkov,
* základné údaje o energetických vstupoch a výstupoch (elektrickej energie, zemného plynu, hnedého uhlia, PB plynu, CZT, ...) - podľa údajov fakturačných alebo prevádzkových meradiel alebo na základe vyúčtovacích faktúr dodávateľov energie sa v členení podľa jednotlivých technických systémov uvedú údaje o: a) spotrebe energie v budove za posledné minimálne tri kalendárne roky (vrátane opisu spôsobu jej stanovenia), b) nákladoch na energiu,
* tepelnotechnické posúdenie obalových konštrukcií, energetické hodnotenie, vyhodnotenie, - Pre všetky údaje a postupy sa uvedie zdroj informácií, ktorý bol použitý, napr. odkazom na aktuálne platné medzinárodné alebo národné technické predpisy (normy) alebo na iné všeobecne používané technické dokumenty. Minimálny rozsah hodnotenia: a) vstupné údaje o počte dennostupňov minimálne za posledné tri kalendárne roky a skutočnom počte dennostupňov, so zohľadnením vnútorných (podľa charakteru využitia vnútorného priestoru) a vonkajších klimatických podmienok, minimálne za posledné tri kalendárne roky, b) hodnotenie obvodového plášťa a strešného plášťa budovy (napr. zvislé steny nad terénom, podlaha nad nevykurovaným priestorom, podlaha nad vonkajším priestorom, zvislé steny pod terénom s vykurovaným suterénom, strecha) a vonkajších otvorových konštrukcií (okná, dvere, zasklene steny, brány), je potrebné spracovať v tabuľkovej forme (uvádzané zvlášť pre všetky rozdielne skladby stavebných konštrukcií), z ktorej sa budú dať identifikovať minimálne nasledovné údaje: 1. plocha konštrukcie, 2. súčiniteľ prechodu tepla, požiadavky na súčiniteľ prechodu tepla podľa technického predpisu, 3. hodnotenie (vyhovuje/nevyhovuje), c) podrobná skladba jednotlivých stavebných konštrukcií, výpočtová hodnota tepelného odporu a výpočet súčiniteľov prechodu tepla jednotlivých stavebných konštrukcií, d) celkové hodnotenie obalových stavebných konštrukcií budovy, posúdenie splnenia minimálnej požiadavky na priemernú hodnotu súčiniteľa prechodu tepla so zohľadnením faktora tvaru budovy, e) výpočet potreby tepla na vykurovanie na základe výpočtu tepelných strát prechodom tepla, tepelných strát vetraním a tepelných ziskov, porovnanie vypočítanej mernej potreby tepla na vykurovanie so skutočnou mernou spotrebou tepla na vykurovanie za posledné tri kalendárne roky, f) hodnotenie budovy z hľadiska splnenia minimálnej požiadavky potreby tepla na vykurovanie podľa technického predpisu,
* návrh opatrení na zníženie spotreby energie technických zariadení v budove - návrh opatrení na obnovu existujúcich stavebných konštrukcií budovy má zohľadňovať najmä: a) pri návrhu zateplenia obvodového plášťa a strešného plášťa budovy a výmene pôvodných otvorových konštrukcií, je potrebné splniť požiadavky a to: 1. určiť druh a minimálnu hrúbku tepelnej izolácie v zateplení so zohľadnením tepelno-technickej kvality pôvodnej konštrukcie obvodového plášťa a vplyvu tepelných mostov – musia sa splniť požiadavky na tepelnoizolačné vlastnosti stavebných konštrukcií stanovené technickým predpisom. Návrh zateplenia a jeho ekonomické hodnotenie sa vykoná samostatne pre jednotlivé druhy stavebnej konštrukcie obvodového plášťa a strešného plášťa v štruktúre, ako bolo vykonané hodnotenie stavebných konštrukcií. 2. pri návrhu výmeny vonkajších otvorových konštrukcií sa musia splniť požiadavky na súčiniteľ prechodu tepla pre okná a dvere, stanovené technickým predpisom. b) pri ekonomickom hodnotení sa vychádza zo súboru štandardných podmienok a aktuálnych cien energie pri stanovení potenciálu úspor energie a nákladov na ich obstaranie (navrhnutých opatrení), z predbežného odhadu investičných nákladov podľa obvyklých aktuálnych cien stavebných výrobkov a stavebných prác na trhu bez zohľadnenia vedľajších vynútených nákladov, so zohľadnením technickej životnosti navrhovaného opatrenia, výpočtového obdobia 30 rokov a diskontnej sadzby, c) výstupom ekonomického hodnotenia sú ekonomické ukazovatele, a to: 1. jednoduchá doba návratnosti investície, 2. diskontovaná doba návratnosti investície, 3. čistá súčasná hodnota, 4. vnútorná miera výnosnosti, d) minimálnym výstupom z environmentálneho hodnotenia pre každé navrhnuté opatrenie je stanovenie zníženia emisií oxidu uhličitého (CO2), ako aj tuhých znečisťujúcich látok a ďalších vybraných znečisťujúcich látok (CO, NOx, SO2). Prioritou pre pokrytie potreby energie v budove je využívanie OZE priamo v budove alebo v jej tesnej blízkosti. Energetický audit by mal tiež identifikovať opatrenia, ktoré je vhodné realizovať formou garantovaných energetických služieb,
* návrh opatrení na uskutočnenie významnej alebo hĺbkovej obnovy a významnej obnovy technického zariadenia budovy, bude vytvorený z opatrení uvedených v predchádzajúcom bode. Uvedie sa v ňom: a) charakteristika navrhovaného súboru opatrení doporučeného vlastníkovi budovy na realizáciu, b) úspory energie v technických jednotkách, zníženie nákladov na energiu a výška investičných nákladov, c) výsledky ekonomického a environmentálneho hodnotenia,
* energetické hodnotenie budovy so zohľadnením predpokladaného stavu po realizácií stavebných úprav a navrhovanej obnovy technických zariadení v budove - preukáže sa predpoklad splnenia minimálnej požiadavky na energetickú hospodárnosť budovy v závislosti od kategórie budovy, a to minimálne: a) hodnotenie budovy z hľadiska splnenia predpokladu lepšej ako minimálnej požiadavky potreby energie na vykurovanie podľa osobitného predpisu; b) hodnotenie budovy z hľadiska splnenia minimálnej požiadavky globálneho ukazovateľa primárnej energie.

Každé navrhované opatrenie musí obsahovať vyjadrenie k jeho realizovateľnosti formou GES. Návrh opatrenia uskutočniteľného prostredníctvom GES, musí zároveň obsahovať aj vyjadrenie k jeho realizovateľnosti bez započítania do verejného dlhu podľa usmernenia Európskeho štatistického úradu (Eurostat Guidance Note: The Recording of Energy Performance Contracts in Government Accounts: <http://ec.europa.eu/eurostat/documents/> 1015035/7959867/Eurostat-Guidance-Note-Recording-Energy-Perform-Contracts-Gov-Accounts.pdf/) a podľa používateľskej príručky (A Guide to the Statistical Treatment of Energy Performance Contracts: <http://ec.europa.eu/eurostat/documents/> 1015035/8885635/guide\_to\_statistical\_treatment\_of\_epcs\_en.pdf/f74b474b-8778-41a9-9978-8f4fe8548ab1).

Energetický audit musí byť vypracovaný minimálne v rozsahu prílohy č. 6 Smernice EP a Rady č. 2012/27/EÚ o energetickej efektívnosti. Na vypracovanie správy z energetického auditu v štátnom jazyku sa primerane použije vyhláška Ministerstva hospodárstva SR č. 179/2015 Z. z. o energetickom audite. Pre opatrenia energetickej efektívnosti vhodné pre GES musí správa z energetického auditu obsahovať podklady, potrebné na vypracovanie posudku minimálne v rozsahu kapitoly 2.2 odseku 1 písm. b) bodu i. až x. dokumentu „Postup pri príprave a realizácii garantovaných energetických služieb vo verejnej správe“, ktorý je zverejnený na webovom sídle Ministerstva hospodárstva SR<https://www.mhsr.sk/energetika/garantovana-energeticka-sluzba-pre-verejny-sektor>**.**

1. vyhlasuje, že disponuje takými odbornými znalosťami a kapacitami, ktoré sú na vykonanie diela potrebné a že ho vykoná s odbornou starostlivosťou,
2. sa zaväzuje pri vykonávaní diela rešpektovať pokyny objednávateľa a  komunikovať s jednotlivými správcami objektov, ktoré sú vybranými objektmi pre vykonanie diela v zmysle tejto zmluvy (kontaktné údaje najmä podľa prílohy č. 2 tejto zmluvy), pripadne s kontaktnou osobou objednávateľa pre účely plnenia tejto zmluvy: odborný referent – energetik: Ing. Juraj Šipula, tel. č.: +421 48 432 55 58, mobil: +421 940 624 551, e-mail: juraj.sipula@bbsk.sk.
3. Pokiaľ zhotoviteľ v procese VO uviedol na preukázanie splnenia akejkoľvek kvalifikácie konkrétnu fyzickú osobu (ďalej len „**Expert**“), je povinný zabezpečiť, aby v tomu zodpovedajúcom rozsahu vykonával príslušné činnosti tento Expert a v prípade nemožnosti vykonávania činnosti týmto Expertom, je zhotoviteľ povinný zabezpečiť nahradenie Experta inou osobou s prinajmenšom rovnakou kvalifikáciu, o čom bezodkladne písomne upovedomí objednávateľa aj s preukázaním kvalifikácie. Takúto náhradnú osobu je objednávateľ z dôvodov nedostatočnej kvalifikácie oprávnený do 10 dní od oznámenia odmietnuť a zhotoviteľ je za rovnakých podmienok povinný nahradiť osobu Experta. V súvislosti s plnením tejto zmluvy a všetkými činnosťami sa zhotoviteľ zaväzuje postupovať v striktnom súlade s ust. § 34 ods. 3 ZVO a je povinný zabezpečiť, aby všetci Experti spĺňali podmienky v zmysle predmetných ustanovení a tieto dodržiavali počas celého trvania zmluvy.

# Čl. VIII. Register partnerov verejného sektora

1. Zhotoviteľ sa zaväzuje byť riadne zapísaný v registri partnerov verejného sektora po dobu trvania tejto Zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Zhotoviteľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Zhotoviteľ je povinný na požiadanie objednávateľa predložiť všetky zmluvy so svojimi subdodávateľmi. Porušenie ktorejkoľvek z povinností zhotoviteľa podľa tohto ustanovenia zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy ex tunc, a/alebo právo objednávateľa požadovať od zhotoviteľa zaplatenie zmluvnej pokuty vo výške Ceny dohodnutej podľa tejto zmluvy, čím nie je nijako dotknutý nárok objednávateľa požadovať od zhotoviteľa náhradu škody vzniknutej objednávateľovi v dôsledku nesplnenia vyššie uvedených povinností zhotoviteľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti. Objednávateľ je oprávnený odstúpiť od zmluvy aj v nasledujúcich prípadoch:
2. dňom právoplatného rozhodnutia registrujúceho orgánu o výmaze zhotoviteľa alebo niektorého subdodávateľa zhotoviteľa podľa § 12 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“),
3. dňom právoplatného rozhodnutia registrujúceho orgánu o  pokute uloženej zhotoviteľovi podľa § 13 ods. 2 zákona o registri partnerov verejného sektora,
4. ak je zhotoviteľ - partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov verejného sektora),
5. ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
6. V prípade, že nie je splnená povinnosť podľa § 11 ods. 2 zákona o registri partnerov verejného sektora alebo ak je zhotoviteľ v omeškaní so splnením povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto zmluva. V prípade, že objednávateľ nevyužije právo odstúpiť od zmluvy v zmysle § 15 ods. 1 zákona o registri partnerov verejného sektora, má právo na zaplatenie zmluvnej pokuty zo strany zhotoviteľa vo výške 20% z celkovej hodnoty predmetu zmluvy t. j. ceny.

# 

# Čl. IX. Zmluvné pokuty a úroky z omeškania

1. V prípade omeškania zhotoviteľa s plnením zmluvných záväzkov (najmä bod 3. a 4. Čl. III) podľa tejto zmluvy, objednávateľ je oprávnený uplatniť si voči zhotoviteľovi zmluvnú pokutu v sadzbe 500 € za každý aj začatý deň omeškania.
2. V prípade omeškania zhotoviteľa s dodaním diela o viac ako 30 dní je zhotoviteľ povinný uhradiť objednávateľovi zmluvnú pokutu vo výške škody, ktorá takýmto omeškaním vznikne objednávateľovi v súvislosti so zmluvou o NFP. Ustanovenia predošlého odseku 1. týmto nie sú dotknuté.
3. V prípade, že objednávateľ je v omeškaní s plnením povinnosti uhradiť faktúru v termíne podľa tejto zmluvy, zhotoviteľ má nárok na uplatnenie zmluvnej pokuty voči objednávateľovi v sadzbe 0,02 % z fakturovanej sumy za každý aj začatý deň omeškania.

# Čl. X. Zodpovednosť za škody

1. Zhotoviteľ nezodpovedá za vady, ktoré boli spôsobené použitím nevhodných podkladov prevzatých od objednávateľa.
2. Sankcie dohodnuté v zmluve nevylučujú zodpovednosť za škodu spôsobenú porušením povinností druhou zmluvnou stranou v súlade s príslušnými ustanoveniami Obchodného zákonníka.

# Čl. XI. Platnosť a účinnosť zmluvy

1. Táto zmluva nadobúda platnosť dňom jej podpísania obidvoma zmluvnými stranami.

Táto zmluva nadobúda účinnosť deň nasledujúci po kumulatívnom splnení nasledovných troch podmienok:

zverejnení zmluvy na webovom sídle objednávateľa,

podpísaní (všetkými zmluvnými stranami) zmluvy o poskytnutí NFP,

doručení oznámenia o schválení postupu a výsledku verejného obstarávania riadiacim orgánom pre OPKŽP úspešnému uchádzačovi (zhotoviteľovi) verejným obstarávateľom (objednávateľom).

# Čl. XII. Ukončenie zmluvy

1. Zmluvné strany sa dohodli že zmluvu možno ukončiť :
2. písomnou dohodou oboch zmluvných strán,
3. okamžitým odstúpením od zmluvy objednávateľom v prípade omeškania zhotoviteľa.

# Čl. XIII. Využitie subdodávateľov

1. Zhotoviteľ predkladá v prílohe k tejto zmluve zoznam všetkých svojich subdodávateľov s uvedením  jeho identifikačných údajov, predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Zhotoviteľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto zmluvy je zhotoviteľ povinný oznámiť objednávateľovi akúkoľvek zmenu údajov o subdodávateľovi.
2. Zhotoviteľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je zhotoviteľ povinný oznámiť objednávateľovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto zmluvy je zhotoviteľ povinný oznámiť objednávateľovi akúkoľvek zmenu údajov o novom subdodávateľovi.
3. Povinnosti uvedené v ods. 1 a 2 tohto článku zmluvy nie je zhotoviteľ povinný plniť v prípade subdodávateľov, ktorí mu dodávajú tovary.

# Čl. XIV. Spoločné a záverečné ustanovenia

1. Zmeny alebo doplnky tejto zmluvy môžu zmluvné strany robiť len písomnými dodatkami k zmluve.
2. Zhotoviteľ je oprávnený vykonať naviac práce/plnenia nad rozsah dohodnutý v tejto zmluve až na základe predchádzajúcej dohody zmluvných strán uzatvorenej vo forme písomného a očíslovaného dodatku k tejto zmluve, v ktorom si zmluvné strany dohodnú rozsah naviac prác/plnenia, ich termín realizácie, výšku ceny za ich vykonanie a spôsob ich úhrady, resp. iné podmienky potrebné pre realizáciu prác/plnení naviac. Objednávateľ je povinný zaplatiť cenu za vykonanie prác/plnení naviac, až po platnom uzatvorení písomného dodatku k tejto zmluve a ich riadnom a včasnom vykonaní. Zhotoviteľ nie je oprávnený vykonávať práce/plnenie naviac bez predchádzajúceho písomného dodatku k tejto zmluve.
3. Zhotoviteľ berie na vedomie, že plnenie tejto zmluvy je financované aj formou nenávratného finančného príspevku v súlade so zákonom č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov. Zhotoviteľ je preto z uvedených dôvodov povinný strpieť výkon kontroly/auditu/overovania oprávnenými osobami poverenými výkonom kontroly/auditu/overovania súvisiaceho s predmetom tejto zmluvy a poskytnúť im všetku potrebnú súčinnosť, a to po dobu vyplývajúcu z aplikovateľných predpisov. Za strpenie výkonu kontroly podľa tohto článku zmluvy a poskytnutie súčinnosti pri výkone kontroly neprináleží zhotoviteľovi žiadna odmena, náhrada ani iné plnenie. Táto povinnosť trvá aj po zániku zmluvy. V prípade zmeny vyššie uvedených legislatívnych aktov je Zhotoviteľ povinný podriadiť sa kontrole príslušných orgánov tak, aby bol dosiahnutý účel sledovaný týmto zmluvným ustanovením; to platí aj pre prípad zmeny príslušných orgánov.
4. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
5. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od zmluvy doručené druhej zmluvnej strane. Tým nie je dotknuté právo na náhradu škody.
6. V prípade, ak bude podľa tejto zmluvy potrebné doručovať druhej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví zmluvy, dokiaľ nie je zmena adresy písomne oznámená druhej zmluvnej strane. V prípade, ak sa písomnosť aj pri dodržaní týchto podmienok vráti nedoručená, zmluvné strany sa dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku poslala.
7. V prípadoch, ktoré nie sú v zmluve konkrétne uvedené, riadi sa vzťah zmluvných strán platnými ustanoveniami Obchodného zákonníka, zákona č. 321/2014 Z. z. o energetickej efektívnosti a ďalšími zákonmi a vyhláškami vzťahujúcimi sa k predmetu a obsahu zmluvy.
8. Zmluvné strany potvrdzujú, že túto zmluvu si prečítali, neuzavreli ani v tiesni, ani za nápadne nevýhodných podmienok, jej obsahu porozumeli a na znak súhlasu vlastnoručne podpísali.
9. Táto zmluva je vyhotovená v 4 origináloch vrátane príloh, z ktorých objednávateľ obdrží tri a zhotoviteľ jedno vyhotovenie, pričom každé vyhotovenie bude mať platnosť originálu.
10. Zmluvné strany sa zaväzujú k povinnosti mlčanlivosti (voči tretím osobám) o všetkých skutočnostiach, o ktorých sa v súvislosti s plnením zmluvy dozvedeli.
11. Neoddeliteľnou súčasťou tejto zmluvy sú prílohy:
    * č. 1: Preberací protokol o odovzdaní a prevzatí diela
    * č. 2: Zoznam vybraných objektov objednávateľa
    * č. 3: Zoznam subdodávateľov/čestné prehlásenie, že zhotoviteľ nepoužije žiadnych subdodávateľov

V Banskej Bystrici, dňa ................ V ....................., dňa ..................

........................................................ .. .................................................

Za objednávateľa: Za zhotoviteľa:

Ing. Ján Lunter, predseda .............................................

Príloha č. 1 k Zmluve - Preberací protokol o odovzdaní a prevzatí diela

# P R E B E R A C Í P R O T O K O L

o odovzdaní a prevzatí diela

**„Energetický audit 52 budov** Banskobystrického samosprávneho kraja**“**

Odovzdávajúci :

v zastúpení ::

Preberajúci : Banskobystrický samosprávny kraj zastúpení :

Ing. Juraj Šipula – odborný referent - energetik

plnenie zmluvy č.................. v rozsahu:

„Energetický audit 52 budov Banskobystrického samosprávneho kraja”v písomnej podobe v počte 3 ks,

„Energetický audit 52 budov Banskobystrického samosprávneho kraja”na USB, DVD resp. CD nosiči v počte 1 ks,

Objednávateľ preberá predmet zmluvy bez vád\* s vadami \* .

Súpis zistených vád a nedorobkov

....................................................................................................................................

a postup a termín ich odstránenia

......................................................................................................................................

Tento Protokol o prevzatí a odovzdaní plnenia predmetu zmluvy je podkladom pre fakturáciu v súlade so zmluvou.

Dátum:

........................................................ .................................................

Za objednávateľa: Za zhotoviteľa:

Ing. Ján Lunter, predseda .............................................

\*nehodiace sa prečiarknite

Príloha č. 2 k Zmluve - Zoznam vybraných objektov objednávateľa

| **Por. číslo** | **Katast. územie** | **List vlastníctva číslo** | **Parcelné číslo** | **Súpisné číslo** | **Celková podlahová plocha (m2)** | **Poznámky** |
| --- | --- | --- | --- | --- | --- | --- |
| 1 | Kremnica | 1101 | 627/1 | 447/25 | 1 304,00 | Domov dôchodcov a domov sociálnych služieb, Budova ubytovacia a administratívna, Bystrická 447/25, 967 01 Kremnica |
| 2 | Hronec | 150 | 562 | 35 | 3978 | Špecializované zariadenie Tereza, Hlavná budova (ubytovacia a prevádzková časť), Švermova 35/27, 976 45 Hronec |
| 3 | Terany | 136 | 44/3, 44/7, 794/6, 794/12 | 1 | 1 014,00 | DD a DSS Terany, Domov Dôchodcov, Terany 1, 962 68 Terany |
| 4 | Terany | 552 | 44/1, 44/2, 44/8, 44/9, 44/10 | 2 | 180,00 | DD a DSS Terany, Rodinný dom administratívna budova + práčovňa, Terany 2, 962 68 Terany |
| 5 | Nemecká | 1404 | 1961 | 769 | 1 734,00 | Domov dôchodcov a domov sociálnych služieb HRON, Štvrť Kapitána Nálepku 769/19/III, Dubová 976 97 Nemecká |
| 6 | Hrochoť | 2857 | 93 | 13 | 1152 | DDaDSS Hrochoť, Nám. Andreja Sládkoviča 339 |
| 7 | Hriňová | 4193 | 4668/6 | 784 | 1198 | Domov dôchodcov a domov sociálnych služieb, obytna budova 784, Krivec 785, Hrinova |
| 8 | Hriňová | 4193 | 4668/4 | 785 | 2157 | Domov dôchodcov a domov sociálnych služieb, obytna budova 785, Krivec 785, Hrinova |
| 9 | Rimavská Sobota | 2571 | 249 | 1190 | 495 | DD a DSS Rimavská Sobota, Budova A, Kirejevská 23, 979 01 Rimavská Sobota |
| 10 | Rimavská Sobota | 2571 | 250 | 1191 | 495 | DD a DSS Rimavská Sobota, Budova B, Kirejevská 23, 979 01 Rimavská Sobota |
| 11 | Rimavská Sobota | 2571 | 251 | 1192 | 495 | DD a DSS Rimavská Sobota, Budova C, Kirejevská 23, 979 01 Rimavská Sobota |
| 12 | Rimavská Sobota | 2571 | 252/1,252/3 | 2400 | 2722 | DD a DSS Rimavská Sobota, Budova THP, Kirejevská 23, 979 01 Rimavská Sobota |
| 13 | Nová Bašta | 4 | 170 | 138 | 419,00 | DD a DSS Rimavská Sobota, ubytovanie, Nová Bašta 138 |
| 14 | Nová Bašta | 4 | 178 | 139 | 371,00 | DD a DSS Rimavská Sobota, kancelárie, Nová Bašta 139 |
| 15 | Zvolen | 940 | 1318/42 | 3205 | 4 605,00 | Domov dôchodcov a domov sociálnych služieb, blok "A" + blok "B", Záhonok 3205/2, 960 01 Zvolen |
| 16 | Zvolenská Slatina | 1143 | 1686 | 523 | 1162 | Domov dôchodcov a domov sociálnych služieb, Zahonok - Slatinka, Adresa Sládkovičova č.523/2, 962 01 Zvolenská Slatina |
| 17 | Nová Baňa | 1933 | 2095 | 6393 | 9336 | DSS Hrabiny, domov soc. služieb, Rekreačná 6393/60, Nová Baňa |
| 18 | Nová Baňa | 3888 | 446/3 | 1941 | 39 | DSS Hrabiny, Domov dôchodcov a domov soc. služieb, Moyzesova 10, 968 01 Nová Baňa |
| 19 | Lučenec | 9381 | 3854/4 | 539 | 5224 | Gymnázium Boženy Slančíkovej-Timravy, Haličská cesta 9, 984 03 Lučenec |
| 20 | Lučenec | 9381 | 3854/5 | 539 | 529 | Gymnázium Boženy Slančíkovej-Timravy, Haličská cesta 9, 984 03 Lučenec |
| 21 | Fiľakovo | 3854 | 3349/1 | 1584/8 | 1848 | SOŠ - SZKI Fiľakovo, Dielne, Kalinčiakova 1584/8, 98601 Fiľakovo |
| 22 | Fiľakovo | 3854 | 3349/1 | 1584/8 | 480 | SOŠ - SZKI Fiľakovo, Telocvičňa, Kalinčiakova 1584/8, 98601 Fiľakovo |
| 23 | Fiľakovo | 3854 | 3349/1 | 1584/8 | 2821 | SOŠ - SZKI Fiľakovo, Škola, Kalinčiakova 1584/8, 98601 Fiľakovo |
| 24 | Fiľakovo | 3854 | 3349/2 | 1584/8 | 911 | SOŠ - SZKI Fiľakovo, Kotolňa - autodielňa, Kalinčiakova 1584/8, 98601 Fiľakovo |
| 25 | Fiľakovo | 3854 | 3349/1 | 1584/8 | 605 | SOŠ - SZKI Fiľakovo, školské stravovacie zariadenie, Kalinčiakova 1584/8, 98601 Fiľakovo |
| 26 | Fiľakovo | 3854 | 3349/1 | 1584/8 | 4232 | SOŠ - SZKI Fiľakovo, Internát, Kalinčiakova 1584/8, 98601 Fiľakovo |
| 27 | Banská Bystrica | 7636 | 2514/8 | 6422 | 478 | Spojená škola, Telocvičňa - Školská 7, 97590 Banská Bystrica |
| 28 | Banská Bystrica | 7636 | 2514/15 | 3507 | 2884 | Spojená škola, SOŠ automobilová a SOŠ podnikania - budova teoretického vzdelávania, Školská 7, 97590 Banská Bystrica |
| 29 | Banská Bystrica | 4255 | 3314/62 | 4228 | 1203 | Spojená škola, SOŠ elektrotechnická (telocvičňa), Zvolenská cesta 18, 97405 Banská Bystrica |
| 30 | Banská Bystrica | 4255 | 3314/55 | 4220 | 2250 | Spojená škola, Budova školy, Zvolenská cesta 18, 97532 Banská Bystrica |
| 31 | Banská Bystrica | 4255 | 3314/57 | 5728 | 2490 | Spojená škola, Budova školy, Zvolenská cesta 18, 97532 Banská Bystrica |
| 32 | Banská Bystrica | 4255 | 3314/64 | 4224 | 3117 | Spojená škola, Slobodáreň, Zvolenská cesta 18, 97532 Banská Bystrica |
| 33 | Banská Bystrica | 4255 | 3314/63 | 4223 | 3000 | Spojená škola, Teoretické vyučovanie, Zvolenská cesta 18, 97532 Banská Bystrica |
| 34 | Banská Bystrica | 4255 | 3314/125 | 5726 | 479 | Spojená škola, Sklad a jedáleň, Zvolenská cesta 18, 97532 Banská Bystrica |
| 35 | Lučenec | 7734 | 3829/10 | 2814 | 3436 | Stredná odborná škola technická Lučenec, Škola, jedáleň, Dukelských hrdinov 2 |
| 36 | Lučenec | 7734 | 3859 | 2814 | 4032 | Stredná odborná škola technická Lučenec, Administratívna budova, Dukelských hrdinov 2 |
| 37 | Lučenec | 7734 | 3838 | 545 | 2520 | Stredná odborná škola technická Lučenec, Školský internát, Fándlyho 2 |
| 38 | Lučenec | 7734 | 3829/9 | 4159 | 1415 | Stredná odborná škola technická Lučenec, Spoločenský pavilon, Odborný výcvik, telocvičňa, Dukelských hrdinov 2 |
| 39 | Lučenec | 7734 | 6055/15 | 4922 | 2195 | Stredná odborná škola technická Lučenec, Dielne Malá ves, Maloveská |
| 40 | Nová Baňa | 5908 | 93/2 | 16 | 594 | Stredná odborná škola obchodu a služieb Nová Baňa, Učebne DOŠ, ul.Osvety 17, Nová Baňa |
| 41 | Nová Baňa | 5908 | 94 | 16 | 996 | Stredná odborná škola obchodu a služieb Nová Baňa, Budova školy - stará, ul.Osvety 17 |
| 42 | Nová Baňa | 5908 | 92 | 17 | 1732 | Stredná odborná škola obchodu a služieb Nová Baňa, Budova administratívna a prevádzková, Osvety 17 |
| 43 | Nová Baňa | 5908 | 88/1 | 320 | 212 | Stredná odborná škola obchodu a služieb Nová Baňa, Zváračská škola, Osvety 17 |
| 44 | Nová Baňa | 5908 | 88/2 | 320 | 140 | Stredná odborná škola obchodu a služieb Nová Baňa, Dom-učebne Zváračskej školy, Osvety 17 |
| 45 | Nová Baňa | 5908 | 91 | 352 | 774 | Stredná odborná škola obchodu a služieb Nová Baňa, Telocvičňa, Osvety 17 |
| 46 | Banská Štiavnica | 5596 | 3573 | 341 | 3699 | Stredná odborná škola lesnícka, Škola, Akademická 16, Banská Štiavnica |
| 47 | Banská Štiavnica | 5596 | 3782 | 352 | 305 | Stredná odborná škola lesnícka, Kollárov dom - priestory na vyučovanie, Akademická 27, Banská Štiavnica |
| 48 | Banská Štiavnica | 5596 | 38030 | 758 | 8784 | Stredná odborná škola lesnícka, Školský internát SOŠL, Mládežnícka ul. č. 4, 969 01 Banská Štiavnica |
| 49 | Brezno | 11714 | 3247 | 1117 | 15964 | Stredná odborná škola techniky a služieb, Škola, Internát, Laskomerského 3, Brezno |
| 50 | Nová Baňa | 3532 | 307/1 | 608 | 422 | Pohronské múzeum Nová Baňa, Administratívna budova múzea, Ul. Mieru č. 4, Nová Baňa |
| 51 | Banská Bystrica | 5557 | 1773/1 | 23 | 4456 | Budova Úradu BBSK, Námestie SNP 23, 974 01 Banská Bystrica |
| 52 | Banská Bystrica | 4076 | 1449/4 | 14585 | 1131 | Budova Úradu BBSK, Námestie SNP 1/A, 974 01 Banská Bystrica |

Príloha č. 3 k Zmluve – Zoznam subdodávateľov